Na temelju članaka 86. i 89.Zakona o prostornom uređenju ("Narodne novine", broj 153/13, 65/17, 114/18, 39/19, 98/19 i 67/23) i članka 37. Statuta Grada Šibenika ("Službeni glasnik Grada Šibenika“, broj 2/21), Gradsko vijeće Grada Šibenika, na 17. sjednici od 14. prosinca 2023. godine, donijelo je

**ODLUKU**

**o izradi Izmjena i dopuna (VI.) Urbanističkog plana uređenja gospodarske zone Podi**

**te s tim u vezi**

**Izmjena i dopuna (VIII.) Prostornog plana uređenja Grada Šibenika**

 OPĆE ODREDBE

Članak 1.

 Donosi se Odluka o izradi Izmjena i dopuna (VI.) Urbanističkog plana uređenja gospodarske zone Podi („Službeni vjesnik Šibensko-kninske županije“, broj 9/04 te „Službeni glasnik Grada Šibenika“, broj 1/08, 10/13, 2/16 i 7/18) te s tim u vezi Izmjena i dopuna (VIII.)Prostornog plana uređenja Grada Šibenika („Službeni vjesnik Šibensko-kninske županije“, broj 3/03, 9/03 i 11/07 te „Službeni glasnik Grada Šibenika“, broj 05/12, 9/13, 8/15, 9/17 i 2/18-pročišćeni tekst).

(u daljnjem tekstu: Odluka).

Članak 2.

 Odlukom se utvrđuje:

* + - * pravna osnova za izradu i donošenje Izmjena i dopuna (VI.)Urbanističkog plana uređenja gospodarske zone Podi (u daljnjem tekstu: ID UPU Podi) te s tim u vezi Izmjena i dopuna (VIII.) Prostornog plana uređenja Grada Šibenika (u daljnjem tekstu: ID PPUG Šibenika),
			* razlozi donošenja ID UPU Podi te s tim u vezi ID PPUG Šibenika, ciljeve i programska polazišta
			* obuhvat ID UPU Podi te s tim u vezi ID PPUG Šibenika,
			* sažeta ocjena stanja u obuhvatu ID UPU Podi te s tim u vezi ID PPUG Šibenika,
			* popis sektorskih strategija i drugih dokumenata u skladu s kojima se utvrđuju zahtjevi za izradu ID UPU Podi te s tim u vezi ID PPUG Šibenika,
			* način pribavljanja stručnih rješenja ID UPU Podi te s tim u vezi ID PPUG Šibenika,
			* popis javnopravnih tijela određenih posebnim propisima koja daju zahtjeve za izradu ID UPU Podi te s tim u vezi ID PPUG Šibenika te drugih sudionika korisnika prostora koji trebaju sudjelovati u izradi ID UPU Podi te s tim u vezi ID PPUG Šibenika,
			* planiranu dinamiku s fazama za izradu ID UPU Podi te s tim u vezi ID PPUG Šibenika, odnosno rok za pripremu zahtjeva za izradu prostornog plana tijela i osoba određenih posebnim propisima,
			* izvori financiranja ID UPU Podi te s tim u vezi ID PPUG Šibenika,
			* druga pitanja značajna za izradu ID UPU Podi te s tim u vezi ID PPUG Šibenika.
1. PRAVNA OSNOVA ZA IZRADU I DONOŠENJE ID UPU PODI TE S TIM U VEZI ID PPUG ŠIBENIKA

Članak 3.

 Pravna osnova za izradu i donošenje ID UPU Podi te s tim u vezi ID PPUG Šibenika utvrđena je člancima 72., 86. 89. i 113. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) - u daljnjem tekstu: Zakon i člankom 25. stavkom (5), te člancima 35. i 36. Prostornog plana Šibensko-kninske županije („Službeni vjesnik Šibensko-kninske županije, broj 11/02, 10/05, 3/06, 5/08, 6/12, 9/12, 4/13, 8/13, 2/14, 4/17, dalje PPŽ) i člankom 150. Prostornog plana uređenja Grada Šibenika (“Službeni vjesnik Šibensko-kninske županije”, broj 3/03, 9/03 i 11/07, "Službeni glasnik Grada Šibenika", broj 5/12, 9/13, 8/15, 9/17 i 2/18-pročišćeni tekst).

ID UPU Podi te s tim u vezi ID PPUG Šibenika izrađuju se u skladu s Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine", broj 106/98, 39/04, 45/04 – ispravak, 163/04, 148/10 (prestao važiti) i 9/11- u daljnjem tekstu: Pravilnik)*.*

 Nositelj izrade ID UPU Podi te s tim u vezi ID PPUG Šibenika u ime Grada Šibenika je Upravni odjel za prostorno planiranje i zaštitu okoliša.

Ministarstvo prostornoga uređenja, graditeljstva i državne imovine (dalje: Ministarstvo) dalo je Mišljenje: (KLASA: 350-01/23-02/291, URBROJ: 531-08-1-1-23-3 od 13. studenog 2023. godine) tvrtki INTERDIS d.o.o. iz Zagreba: „Povodom vašeg dopisa u vezi mogućnosti planiranja vodenog parka unutar „Gospodarske zone Podi” na području Grada Šibenika, u kojem pitate da li se zahvat vodenog parka može smatrati sportsko-rekreacijskom namjenom u smislu važećeg Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine” broj 106/98, 39/04, 45/04-ispravak, 163/04, 148/10 (prestao važiti) i 9/11 — u daljnjem tekstu: Pravilnik) i da li se može planirati kao prateći sadržaj u zoni, sukladno odredbama članka 36. stavak 4. Prostornog plana Šibensko-kninske županije (”Službeni vjesnik Šibensko-kninske županije" broj 11/02, 10/05, 3/06, 5/08, 6/12, 8/13, 2/14 i 4/17 — dalje u tekstu: PPŽ), obavještavamo vas kako slijedi.

Sukladno odredbi članka 22. stavak 1. Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine” broj 106/98, 39/04, 45/04-ispravak, 163/04, 148/10 (prestao važiti) i 9/11 — u daljnjem tekstu: Pravilnik), u izradi kartografskih prikaza i grafičkih priloga koriste se grafički prostorni pokazatelji s odgovarajućim planskim znakovima koji su određeni u Prilogu Pravilnika, te je, primjerice, za izradu kartografskog prikaza 1. Korištenje i namjena prostora/površina, u dijelu 2.2. Razvoj i uređenje prostora/površina izvan naselja, za sportsko-rekreacijsku namjenu određen grafički prostorni pokazatelj s planskim znakom „športsko-rekreacijska namjena, golf igralište — R1, jahački centar/hipodrom — R2, centar za zimske sportove — R3, teniski centar — R4, centar za vodene športove — R5”.

Sukladno odredbi članka 22. stavak 2. Pravilnika, ako je u prostornom planu potreban grafički prostorni pokazatelj koji nije određen ovim Pravilnikom, koristit će se planski znak izveden iz istovrsne skupine planskih znakova.

Sukladno odredbi članka 21. Pravilnika, osim planskih znakova za prostorne pokazatelje koji su određeni za prostorni plan užeg područja, mogu se primjereno mjerilu kartografskog prikaza koristiti i planski znakovi određeni za plan šireg područja.

Slijedom navedenog, mišljenja smo da „vodeni park“ odgovara sportsko-rekreacijskoj namjeni sukladno Pravilniku.“

Prostorni plan Šibensko-kninske županije („Službeni vjesnik Šibensko-kninske županije, broj 11/02, 10/05, 3/06, 5/08, 6/12, 9/12, 4/13, 8/13, 2/14 i 4/17 dalje PPŽ) u članku 36. stavku 4. određuje:

„U zonama gospodarskih sadržaja iz članka 25. stavak (5) točka 1. i stavka (1) i (3) ovog članka moguć je smještaj sadržaja industrijske i zanatske proizvodnje, poslovnih, uslužnih, trgovačkih, servisnih i komunalno servisnih sadržaja, infrastrukturnih sadržaja (kao dio infrastrukture zone kao i posebnih sadržaja) te ugostiteljsko-turističkih (bez smještajnih kapaciteta u prostoru ograničenja u ZOP-u) i ostalih sadržaja kao pratećih sadržaja u zoni na način da je

-maksimalni koeficijent izgrađenosti nadzemno kig nadzemno je 0,5.“

Osvrćući se na članak 36. PPŽ-a Ministarstvo navodi: „Slijedom izloženog, a imajući na umu da se prateći sadržaj ne može planirati niti graditi bez osnovne (primarne) namjene prostora, niti da prateći sadržaj ne smije ometati obavljanje funkcije osnovne (primarne) namjene prostora, mišljenja smo da se rekreacija („vodeni park“) može planirati kao prateći sadržaj u građevinskom području gospodarske namjene.“

1. RAZLOZI DONOŠENJA ID UPU PODI TE S TIM U VEZI ID PPUG ŠIBENIKA CILJEVI I PROGRAMSKA POLAZIŠTA

Članak 4.

Sukladno odredbi čl. 89. st. 3. Zakona omogućena je provedba postupka izrade i donošenja ID UPU Podi u jedinstvenom postupku s ID PPUG Šibenika, kako bi se osigurala međusobna usklađenost planskih rješenja.

Razlog pokretanja jedinstvenog postupka kojim bi se paralelno izmijenio prostorni plan uređenja grada i urbanistički plan uređenja, je redefiniranje namjene na dijelu obuhvata kojeg čine k.č.br. 4132/25, 4132/26, 4207 i 4209, te dio k.č.br. 4132/56, sve k.o. Dubrava, ukupne površine cca 130.000 m2. Predmetno područje je važećim PPŽ-om definirano člancima 25., 35. i 36. te su njima ujedno date i smjernice za izradu planova nižeg reda. PPUG Šibenika predmetni obuhvat definira kao izdvojeno građevinsko područje gospodarske namjene – proizvodne, poslovne, trgovačke, servisne, a važeći UPU Podi definira predmetno područje kao područje poslovne namjene (K) i namjene sajmišnog prostora (Ks). Potrebno je stvoriti prostorno-planske preduvjete za realizaciju sadržaja sportsko - rekreacijske namjene („vodeni park“), kao pratećeg sadržaja zone Podi.

U skladu s novom namjenom bit će potrebno definirati uvjete gradnje „vodenog parka“ te redefinirati prometno rješenje i rješenje komunalne infrastrukture unutar obuhvata UPU Podi.

1. OBUHVAT ID UPU PODI TE S TIM U VEZI ID PPUG ŠIBENIKA

Članak 5.

 Obuhvat ID UPU Podi te s tim u vezi ID PPUG Šibenika istovjetan je obuhvatu važećeg UPU-a, odnosno važećeg PPUG-a, a obuhvat sadržaja izmjena i dopuna predmetnih planova vezan je za ispitivanje mogućnosti planiranja novog sadržaja.

1. SAŽETA OCJENA STANJA U OBUHVATU ID UPU PODI TE S TIM U VEZI ID PPUG ŠIBENIKA

Članak 6.

 Područje za koje se izrađuju ID UPU Podi određeno kao izdvojeno građevinsko područje izvan naselja gospodarske namjene: proizvodne, poslovne, trgovačke i servisne. Područje je djelomično izgrađeno i djelomično komunalno opremljeno.

 U tijeku je izrada Izmjena i dopuna (V.) UPU Podi, pokrenutih na temelju Odluke o izradi Izmjena i dopuna (V.) Urbanističkog plana uređenja gospodarske zone Podi ("Službeni glasnik Grada Šibenika“, broj 6/22).

 U tijeku je i postupak izrade VI. Izmjena i dopuna Prostornog plana uređenja Grada Šibenika, pokrenut temeljem Odluke o Izradi VI. Izmjena i dopuna Prostornog plana uređenja Grada Šibenika ("Službeni glasnik Grada Šibenika“, broj 9/19), kojim se mijenja tekstualni i grafički dio predmetnog plana u skladu s razlozima i ciljevima definiranim Odlukom o izradi, a koji posljedično ima duži period izrade obzirom da se radi o složenijem izmjenama plana, zbog čega je predložen ovaj jedinstveni postupak.

1. POPIS SEKTORSKIH STRATEGIJA, I DRUGIH DOKUMENATA U SKLADU S KOJIMA SE UTVRĐUJU ZAHTJEVI ZA IZRADU ID UPU PODI TE S TIM U VEZI ID PPUG ŠIBENIKA

Članak 7.

Prilikom izrade ID UPU Podi te s tim u vezi ID PPUG Šibenika koristit će se dostupni relevantni dokumenti.

Tijekom izrade ID UPU Podi i s tim u vezi ID PPUG Šibenika mogu se, u suradnji s Nositeljem izrade, izraditi dodatne stručne podloge kao osnova za plansko rješenje koje je predmet ovih izmjena i dopuna.

1. NAČIN PRIBAVLJANJA STRUČNIH RJEŠENJA ID UPU PODI TE S TIM U VEZI ID PPUG ŠIBENIKA

Članak 8.

Odgovarajuća stručna rješenja izradit će stručni izrađivač ID UPU Podi te s tim u vezi ID PPUG Šibenika u dogovoru sa službama Grada Šibenika i nadležnim institucijama.

1. POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU ID UPU PODI TE S TIM U VEZI ID PPUG ŠIBENIKA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI ID UPU PODI TE S TIM U VEZI ID PPUG ŠIBENIKA

Članak 9.

Na temelju članka 90. Zakona, javnopravna tijela određena posebnim propisima koja daju zahtjeve za izradu ID UPU Podi te s tim u vezi ID PPUG Šibenika, sudjelovat će u izradi predmetnih planova na način da će biti zatraženi njihovi zahtjevi koje treba poštovati u izradi nacrta prijedloga ID UPU Podi te s tim u vezi ID PPUG Šibenika.

Javnopravna tijela iz stavka 1. ovog članka su:

1. Ministarstvo prostornoga uređenja, graditeljstva i državne imovine,

Uprava za upravljanje i raspolaganje nekretninama

Poslovni toranj Zagrepčanka, Savska cesta 41, Zagreb,

1. Ministarstvo kulture i medija,

Uprava za zaštitu kulturne baštine,

Konzervatorski odjel u Šibeniku,

Stube Jurija Čulinovića 1/3, 22 000 Šibenik

1. Ministarstvo unutarnjih poslova,

Policijska uprava Šibensko-kninska,

Služba upravnih i inspekcijskih poslova,

Velimira Škorpika 5, 22 000 Šibenik

1. Državna uprava za zaštitu i spašavanje,

Područni ured civilne zaštite Split,

Služba civilne zaštite Šibenik,

Velimira Škorpika 5, 22 000 Šibenik

1. Hrvatska regulatorna agencija za mrežne djelatnosti

Roberta Frangeša Mihanovića 9, 10 000 Zagreb

1. Hrvatske vode,

Vodnogospodarski odjel za vodno područje dalmatinskih slivova,

Vukovarska 35, 21 000 Split

1. Hrvatske šume,

Uprava šuma Podružnica Split

Kralja Zvonimira 35/III, 21 000 Split

1. HEP – ODS d.o.o., Elektra Šibenik

Ante Šupuka 1, 22 000 Šibenik

1. HOPS d.o.o.

Kupska 4, 10 000 Zagreb

1. Vodovod i odvodnja d.o.o.

Kralja Zvonimira 50, 22 000 Šibenik

1. EVN Croatia Plin d.o.o.

Zagrebačka avenija 104, 10 000 Zagreb

1. PLINACRO d.o.o.

Savska cesta 88A, 10 000 Zagreb

1. Zeleni grad Šibenik d.o.o.

Stjepana Radića 100, 22 000 Šibenik

1. Javna ustanova Zavod za prostorno uređenje Šibensko-kninske županije

Vladimira Nazora 1, 22 000 Šibenik

1. Šibensko-kninska županija,

Upravni odjel za zaštitu okoliša, prostorno uređenje, gradnju i komunalne poslove,

Trg Pavla Šubića I br. 2, 22000 Šibenik

1. Šibensko-kninska županija,

Upravni odjel za gospodarstvo, turizam, poljoprivredu, ruralni razvoj i EU fondove,

Trg Pavla Šubića I br. 2, 22000 Šibenik

1. Grad Šibenik,

Upravni odjel za gospodarenje gradskom imovinom,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za gospodarstvo, poduzetništvo i razvoj,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za komunalne djelatnosti,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za provedbu dokumenata prostornog uređenja i gradnju,

Trg palih branitelja Domovinskog rata 1, 22 000 Šibenik

1. Mjesni odbor Vrpolje

Vrpoljačka cesta 132, 22000 Šibenik

1. Mjesni odbor Danilo Biranj

Cesta Šibenik- Perković 3, 22000 Šibenik

1. Mjesni odbor Dubrava

Grubišići 19, Dubrava kod Šibenika, 22000 Šibenik

1. Mjesni odbor Donje Polje

Cesta Šibenik-Split 58, Donje Polje, 22000 Šibenik

 26. Vatrogasna zajednica Šibensko-kninske županije,

Ivana Meštrovića bb, 22 000 Šibenik

27. Hrvatske šume,

Šumarija Šibenik,

Bana Josipa Jelačića 1, 22 000 Šibenik.

Ukoliko se, na temelju Zakona ili drugog zakona ili podzakonskog akta, u tijeku izrade i donošenja ID UPU Podi te s tim u vezi ID PPUG Šibenika pojavi potreba drugih zahtjeva ili posebnih uvjeta smatrat će se sukladni ovom članku Odluke uz posebno obrazloženje.

1. PLANIRANU DINAMIKU S FAZAMA ZA IZRADU ID UPU PODI TE S TIM U VEZI ID PPUG ŠIBENIKA, ODNOSNO ROK ZA PRIPREMU ZAH ITJEVA ZA IZRADU ID UPU PODI TE S TIM U VEZI ID PPUG ŠIBENIKA TIJELA I OSOBA ODREĐENIH POSEBNIM PROPISIMA

Članak 10.

Ovom Odlukom određeni su rokovi pojedinih aktivnosti na izradi i donošenju ID UPU Podi te s tim u vezi ID PPUG Šibenika:

* javnopravna tijela iz članka 9. Odluke dužna su svoje zahtjeve dostaviti Nositelju izrade u roku od 20 dana od dana dostave poziva za dostavu zahtjeva. Ako zahtjevi ne budu dostavljeni u roku smatrat će se da zahtjeva nema,
* rok za izradu nacrta prijedloga ID UPU Podi te s tim u vezi ID PPUG Šibenika: 60 dana, nakon dostave zatraženih zahtjeva i dostave stručnih podloga koje su potrebne,
* javni uvid u prijedlog ID UPU Podi te s tim u vezi ID PPUG Šibenika traje 30 dana.

Ako se iz objektivnih razloga neki od rokova iz ovog članka produlji, to se produljenje, uz posebno obrazloženje, ne smatra protivnim ovoj Odluci.

1. IZVORI FINANCIRANJA IZRADE ID UPU PODI TE S TIM U VEZI ID PPUG ŠIBENIKA

Članak 11.

Izrada ID UPU Podi te s tim u vezi ID PPUG Šibenika će se financirati iz proračuna Grada Šibenika i/ili sredstava investitora.

1. DRUGA PITANJA ZNAČAJNA ZA IZRADU NACRTA PRIJEDLOGA ID UPU PODI TE S TIM U VEZI ID PPUG ŠIBENIKA

Članak 12.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Šibensko – kninske županije, Upravnog odjela za zaštitu okoliša, prostorno uređenje, gradnju i komunalne poslove pribavljeno je Mišljenje o potrebi provedbe postupka ocjene o potrebi strateške procjene utjecaja na okoliš (KLASA:351-02/23-01/76, URBROJ: 2182-16/1-23-2 od 05.prosinca 2023. godine).

Članak 13.

Ova Odluka stupa na snagu prvog dana od dana objave u "Službenom glasniku Grada Šibenika".

KLASA:350-02/23-01/50

URBROJ:2182-01-04-23-6

Šibenik, 14. prosinca 2023.

GRADSKO VIJEĆE

GRADA ŠIBENIKA

PREDSJEDNIK

dr.sc. Dragan Zlatović,v.r.